Document ID: 32008D0812

KOMMISSIONENS BESLUTNING
af 24. oktober 2008
om ændring af beslutning 2006/415/EF for så vidt angår visse beskyttelsesforanstaltninger over for et udbrud af højpatogen aviær influenza af subtype H5N1 hos fjerkræ i Tyskland
(meddelt under nummer K(2008) 6154)
(EØS-relevant tekst)
(2008/812/EF)
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets direktiv 89/662/EØF af 11. december 1989 om veterinærkontrol i samhandelen i Fællesskabet med henblik på gennemførelse af det indre marked (1), særlig artikel 9, stk. 4,
under henvisning til Rådets direktiv 90/425/EØF af 26. juni 1990 om veterinærkontrol og zooteknisk kontrol i samhandelen med visse levende dyr og produkter inden for Fællesskabet med henblik på gennemførelse af det indre marked (2), særlig artikel 10, stk. 4,
under henvisning til Europa-Parlamentets og Rådets forordning (EF) nr. 998/2003 af 26. maj 2003 om dyresundhedsmæssige betingelser for ikke-kommerciel transport af selskabsdyr og om ændring af Rådets direktiv 92/65/EØF (3), særlig artikel 18, stk. 1,
under henvisning til Rådets direktiv 2005/94/EF af 20. december 2005 om fællesskabsforanstaltninger til bekæmpelse af aviær influenza og om ophævelse af direktiv 92/40/EØF (4), særlig artikel 63, stk. 3, og
ud fra følgende betragtninger:
(1)
Ved Kommissionens beslutning 2006/415/EF af 14. juni 2006 om visse beskyttelsesforanstaltninger over for højpatogen aviær influenza af subtype H5N1 hos fjerkræ i Fællesskabet (5) er der fastsat visse beskyttelsesforanstaltninger, der skal anvendes for at hindre sygdommen i at sprede sig, herunder oprettelse af et område A og et område B efter mistanke om udbrud eller et bekræftet udbrud af sygdommen. De pågældende områder er opført i bilaget til beslutning 2006/415/EF.
(2)
Efter et bekræftet udbrud af højpatogen aviær influenza af subtype H5N1 i Landkreis Görlitz, Sachsen, i Tyskland traf Tyskland beskyttelsesforanstaltninger i henhold til beslutning 2006/415/EF, herunder oprettelse af et område A og et område B, jf. artikel 4 i nævnte beslutning.
(3)
Kommissionens beslutning 2008/795/EF af 10. oktober 2008 om visse midlertidige beskyttelsesforanstaltninger over for højpatogen aviær influenza af subtype H5N1 hos fjerkræ i Tyskland (6) blev vedtaget efter udbruddet i Tyskland. Ved beslutning 2008/795/EF afgrænses de områder, hvor de midlertidige beskyttelsesforanstaltninger foreskrevet i beslutning 2006/415/EF skal anvendes, og foranstaltningernes anvendelsesperiode fastsættes.
(4)
De midlertidige beskyttelsesforanstaltninger er nu blevet behandlet af Den Stående Komité for Fødevarekæden og Dyresundhed, og de bør stadfæstes.
(5)
Udbruddet i Tyskland er sket tæt på grænsen til Polen, og Polen har derfor truffet de relevante beskyttelsesforanstaltninger i overensstemmelse med beslutning 2006/415/EF, herunder oprettelse af et område A og et område B. De pågældende områder bør derfor indsættes i bilaget til beslutning 2006/415/EF.
(6)
Beslutning 2006/415/EF bør derfor ændres i overensstemmelse hermed.
(7)
Af hensyn til klarheden i fællesskabslovgivningen bør beslutning 2008/795/EF ophæves.
(8)
Foranstaltningerne i denne beslutning er i overensstemmelse med udtalelse fra Den Stående Komité for Fødevarekæden og Dyresundhed -
VEDTAGET FØLGENDE BESLUTNING:
Artikel 1
Bilaget til beslutning 2006/415/EF erstattes af teksten i bilaget til nærværende beslutning.
Artikel 2
Beslutning 2008/795/EF ophæves.
Artikel 3
Denne beslutning er rettet til medlemsstaterne.
Udfærdiget i Bruxelles, den 24. oktober 2008.

Labels: 17
0
3
6
18